2020. gada 13. oktobrī Noteikumi Nr. 625

Rīgā (prot. Nr. 61 1. §)

**Grozījumi** **Ministru kabineta 2016. gada 10. maija noteikumos Nr. 287 "Darbības programmas "Izaugsme un nodarbinātība" 1.2.2. specifiskā atbalsta mērķa "Veicināt inovāciju ieviešanu komersantos" 1.2.2.2. pasākuma "Inovāciju motivācijas programma" īstenošanas noteikumi"**

Izdoti saskaņā ar Eiropas Savienības struktūrfondu

un Kohēzijas fonda 2014.–2020. gada plānošanas perioda

vadības likuma 20. panta 6. un 13. punktu

Izdarīt Ministru kabineta 2016. gada 10. maija noteikumos Nr. 287 "Darbības programmas "Izaugsme un nodarbinātība" 1.2.2. specifiskā atbalsta mērķa "Veicināt inovāciju ieviešanu komersantos" 1.2.2.2. pasākuma "Inovāciju motivācijas programma" īstenošanas noteikumi" (Latvijas Vēstnesis, 2016, 91. nr.) šādus grozījumus:

1. Izteikt 4. punktu šādā redakcijā:

"4. Pasākumam pieejamais kopējais attiecināmais finansējums ir 5 648 461 *euro*, tai skaitā ERAF finansējums – 4 801 192 *euro* un valsts budžeta finansējums – 847 269 *euro*. Maksimālais attiecināmais ERAF finansējuma apmērs nepārsniedz 85 % no projekta kopējā attiecināmā finansējuma."

1. Svītrot 5. punktu.
2. Izteikt 16. un 17. punktu šādā redakcijā:

"16. Šo noteikumu 13.5. apakšpunktā minētās godalgas piešķir fiziskām personām, ievērojot Eiropas Parlamenta un Padomes 2018. gada 18. jūlija Regulas (ES, *Euratom*) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, *Euratom*) Nr. 966/2012, 206. pantā noteiktās prasības.

17. Komercdarbības atbalstu šo noteikumu 13.1., 13.3., 13.4. un 13.5. apakšpunktā minēto atbalstāmo darbību ietvaros piešķir Latvijas Republikas komercreģistrā reģistrētam komersantam, ievērojot Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk – Komisijas regula Nr. 1407/2013), kā arī saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem. Atbalsts tiek piešķirts ar finansējuma saņēmēja lēmumu un ir uzskatāms par komercdarbības atbalstu komersantam. Diena, kad pieņemts attiecīgais lēmums, ir uzskatāma par komercdarbības atbalsta piešķiršanas dienu. Komercdarbības atbalstu var piešķirt šajā punktā minētajam komersantam šo noteikumu 18.1.7. un 18.2. apakšpunktā minēto attiecināmo izmaksu ietvaros."

1. Izteikt 38. punktu šādā redakcijā:

"38. Šo noteikumu 17. punktā minētais komersants attiecībā uz vienām un tām pašām attiecināmajām izmaksām šo noteikumu ietvaros piešķirto *de minimis* atbalstu nedrīkst kumulēt ar citu valsts atbalstu, tai skaitā ar *de minimis* atbalstu, neatkarīgi no finansējuma avota."

1. Aizstāt 39. punktā skaitļus un vārdus "2021. gada 30. jūnijam" ar skaitļiem un vārdiem "2023. gada 31. decembrim".
2. Papildināt noteikumus ar 46. punktu šādā redakcijā:

"46. Ja tiek konstatēti Komisijas regulas Nr. 1407/2013 prasību pārkāpumi, atbalsta saņēmējam ir pienākums atmaksāt finansējuma saņēmējam visu projekta ietvaros saņemto komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts atbalsta saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi."

Ministru prezidents A. K. Kariņš

Ekonomikas ministrs J. Vitenbergs